nibzard/narodne-novine-full-text-markdown huggingface dataset:
## Obvezatne upute broj DLS II - primjena obvezatnih uputa

### NN 62/2011 (6.6.2011.), Obvezatne upute broj DLS II - primjena obvezatnih uputa

DRŽAVNO IZBORNO POVJERENSTVO

1392

Na temelju članka 30. stavka 1. Zakona o izboru članova predstavničkih tijela jedinica lokalne i područne (regionalne) samouprave (»Narodne novine«, br. 44/05 – pročišćeni tekst i 109/07 – dalje: Zakon), Državno izborno povjerenstvo Republike Hrvatske donosi

OBVEZATNE UPUTE BROJ DLS II

PRIMJENA OBVEZATNIH UPUTA

U dopunskim izborima za članove Općinskog vijeća Općine Zemunik Donji primjenjivati će se:

Obvezatne upute DLS II o obrascima za postupak kandidiranja na dopunskim izborima za članove predstavničkih tijela jedinica lokalne i područne (regionalne) samouprave od 7. svibnja 2010. (»Narodne novine«, broj 57/10) i

Obvezatne upute DLS III o obrascima za provedbu dopunskih izbora za članove predstavničkih tijela jedinica lokalne i područne (regionalne) samouprave od 14. svibnja 2010. (»Narodne novine«, broj 61/10.).

Ove Obvezatne upute stupaju na snagu danom objave u »Narodnim novinama«.

Klasa: 013-06/11-03/04

Urbroj: 507-11-01

Zagreb, 3. lipnja 2011.

Predsjednik

Branko Hrvatin, dipl. iur., v. r.

Ostalo, NN 62/2011-1392
## Ispravak Pravilnika o podnošenju poreznih prijava i drugih podataka elektroničkim putem

### NN 62/2011 (6.6.2011.), Ispravak Pravilnika o podnošenju poreznih prijava i drugih podataka elektroničkim putem

MINISTARSTVO FINANCIJA

1400

Nakon izvršene usporedbe s izvornim tekstom Pravilnika o podnošenju poreznih prijava i drugih podataka elektroničkim putem utvrđene su tiskarske pogreške u tekstu objavljenom u »Narodnim novinama« broj 51 od 4. svibnja 2011. godine, te se daje

ISPRAVAK

PRAVILNIKA O PODNOŠENJU POREZNIH PRIJAVA I DRUGIH PODATAKA ELEKTRONIČKIM PUTEM

Naslov »Pravilnik podnošenju poreznih prijava i drugih podataka elektroničkim putem« treba ispravno glasiti: »Pravilnik o podnošenju poreznih prijava i drugih podataka elektroničkim putem«.

U članku 2. stavku 4. iza riječi »sa web-servisa« treba stajati riječ »ili«.

U članku 2. stavku 6. iza riječi »iz stavka 1. ovoga članka« treba stajati riječ »ili«.

Klasa: 011-01/10-01/225

Urbroj: 513-07-21-01/11-4

Zagreb, 10. svibnja 2011.

Ministrica financija

mr. sc. Martina Dalić, v. r.

Ostalo, NN 62/2011-1400
## Zakon o dopuni Zakona o znanstvenoj djelatnosti i visokom obrazovanju

### NN 63/2011 (8.6.2011.), Zakon o dopuni Zakona o znanstvenoj djelatnosti i visokom obrazovanju

HRVATSKI SABOR

1402

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O DOPUNI ZAKONA O ZNANSTVENOJ DJELATNOSTI I VISOKOM OBRAZOVANJU

Proglašavam Zakon o dopuni Zakona o znanstvenoj djelatnosti i visokom obrazovanju, koji je Hrvatski sabor donio na sjednici 27. svibnja 2011. godine.

Klasa: 011-01/11-01/128

Urbroj: 71-05-03/1-11-2

Zagreb, 2. lipnja 2011.

Predsjednik

Republike Hrvatske

prof. dr. sc. Ivo Josipović, v. r.

ZAKON

O DOPUNI ZAKONA O ZNANSTVENOJ DJELATNOSTI I VISOKOM OBRAZOVANJU

Članak 1.

U Zakonu o znanstvenoj djelatnosti i visokom obrazovanju (»Narodne novine«, br. 123/03., 105/04., 174/04., 2/07. – Odluka Ustavnog suda Republike Hrvatske, 46/07. i 45/09.) u članku 102. iza stavka 9. dodaje se stavak 10. koji glasi:

»(10) Iznimno od odredbe stavka 7. ovoga članka, nastavniku iz područja biomedicine i zdravstva, polje kliničke medicinske znanosti, koji nije izabran u zvanje redovitog profesora u trajnom zvanju, visoko učilište može produljiti radni odnos do isteka akademske godine u kojoj navršava 70 godina života, posebno cijeneći pri tome njegov znanstveni doprinos te uspješnost u obrazovnom procesu i odgoju mladih znanstvenika i nastavnika.«.

Članak 2.

Ovaj Zakon stupa na snagu danom objave u »Narodnim novinama«.

Klasa: 602-04/11-01/01

Zagreb, 27. svibnja 2011.

HRVATSKI SABOR

Predsjednik

Hrvatskoga sabora

Luka Bebić, v. r.

Zakon, NN 63/2011-1402
## Odluka o utvrđivanju granice između Općine Gorjani i Općine Punitovci

### NN 64/2011 (10.6.2011.), Odluka o utvrđivanju granice između Općine Gorjani i Općine Punitovci

VLADA REPUBLIKE HRVATSKE

1417

Na temelju članka 29. Zakona o područjima županija, gradova i općina u Republici Hrvatskoj (»Narodne novine«, br. 86/2006, 125/2006 – ispravak, 16/2007 – ispravak, 95/2008 – Odluka Ustavnog suda Republike Hrvatske, 46/2010 – ispravak i 145/2010) i članka 30. stavka 2. Zakona o Vladi Republike Hrvatske (»Narodne novine«, br. 101/98, 15/2002, 117/2001, 199/2003, 30/2004, 77/2009 i 145/2010), Vlada Republike Hrvatske je na sjednici održanoj 2. lipnja 2011. godine donijela

ODLUKU

O UTVRĐIVANJU GRANICE IZMEĐU OPĆINE GORJANI I OPĆINE PUNITOVCI

I.

Povjerenstvo Vlade Republike Hrvatske za granice jedinica lokalne samouprave je u predmetu rješavanja spora o granici između Općine Gorjani i Općine Punitovci, donijelo Odluku, klase: 015-

-01/02-01/8, urbroja: 515-02-02-02/2-10-41, od 30. lipnja 2010. godine, kojom se zahtjev Općine Gorjani za promjenu granice odbija.

II.

Povodom prigovora Općine Gorjani na Odluku iz točke I. ove Odluke, utvrđuje se da je Odluka Povjerenstva Vlade Republike Hrvatske za granice jedinica lokalne samouprave, iz točke I. ove Odluke, donijeta sukladno Zakonu o područjima županija, gradova i općina u Republici Hrvatskoj, te sukladno Uredbi o Povjerenstvu Vlade Republike Hrvatske za granice jedinica lokalne samouprave (»Narodne novine«, broj 113/97) i Poslovniku o radu Povjerenstva Vlade Republike Hrvatske za granice jedinica lokalne samouprave (»Narodne novine«, broj 113/97).

III.

Vlada Republike Hrvatske potvrđuje Odluku Povjerenstva Vlade Republike Hrvatske za granice jedinica lokalne samouprave, iz točke I. ove Odluke.

IV.

Ova Odluka stupa na snagu osmoga dana od dana objave u »Narodnim novinama«.

Klasa: 015-02/10-02/02

Urbroj: 5030109-11-1

Zagreb, 2. lipnja 2011.

Predsjednica

Jadranka Kosor, dipl. iur., v. r.

Odluka, NN 64/2011-1417
## Pravilnik o načinu i uvjetima za ostvarivanje prava policijskih službenika na građansko odijelo

### NN 64/2011 (10.6.2011.), Pravilnik o načinu i uvjetima za ostvarivanje prava policijskih službenika na građansko odijelo

MINISTARSTVO UNUTARNJIH POSLOVA

1418

Na temelju članka 28. stavak 5. i članka 124. Zakona o policiji (»Narodne novine« broj: 34/2011) ministar unutarnjih poslova donosi

PRAVILNIK

O NAČINU I UVJETIMA ZA OSTVARIVANJE PRAVA POLICIJSKIH SLUŽBENIKA NA GRAĐANSKO ODIJELO

Članak 1.

Ovim Pravilnikom propisuje se količina i vrsta odjeće i obuće koje čine građansko odijelo te način i uvjeti za ostvarivanje prava policijskih službenika na građansko odijelo.

Članak 2.

Pravo na građansko odijelo, prema odredbama Zakona o policiji (»Narodne novine«, broj: 34/2011) i ovoga Pravilnika ima policijski službenik koji, sukladno opisu poslova radnog mjesta, tijekom kalendarske godine, obavlja policijske poslove primjenom policijskih ovlasti isključivo u građanskom odijelu.

Policijski službenik iz stavka 1. ovoga članka ima pravo na građansko odijelo i ako je opravdano odsutan s radnog mjesta manje od 6 mjeseci tijekom kalendarske godine.

Članak 3.

Popis policijskih službenika iz članka 2. ovoga Pravilnika sastavlja se na temelju prijedloga nadležnih rukovoditelja, a odobrava ga glavni ravnatelj policije.

Policijskim službenicima iz stavka 1. ovoga članka Ministarstvo unutarnjih poslova (u daljnjem tekstu: Ministarstvo) jednom godišnje osigurava pravo na građansko odijelo.

Članak 4.

Građansko odijelo čini 2 kompleta odjeće i 1 par obuće, a za policijske službenike Uprave za posebne poslove sigurnosti 3 kompleta odjeće i 1 par obuće, odabrani po vlastitom izboru između ponuđenih mogućnosti:

1. odijelo – sako i hlače

2. kostim – sako i suknja

3. kombinacija – sako i hlače

4. kombinacija – sako i suknja

5. sportsko odijelo – traper hlače i traper jakna

6. sportsko odijelo – pamučne hlače i vjetrovka

7. cipele.

Članak 5.

Dijelovi građanskog odijela koji su oštećeni ili uništeni u obavljanju službe ili povodom obavljanje službe zamijenit će se, na temelju pisanog zahtjeva policijskog službenika, uz odobrenje nadređenog rukovoditelja.

Članak 6.

Za provedbu postupka nabave građanskog odijela nadležna je Uprava za materijalno-financijske poslove.

Članak 7.

Ovaj Pravilnik stupa na snagu danom objave u »Narodnim novinama«.

Broj: 511-01-152-33996-2011

Zagreb, 6. lipnja 2011.

Ministar

Tomislav Karamarko, v. r.

Pravilnik, NN 64/2011-1418
## Rješenje Ministarstva gospodarstva, rada i poduzetništva klasa: UP/I-115-01/11-04/08, urbroj: 526-08-03/2-11-4 od 2. lipnja 2011 za Vest Atest Vukelić d.o.o. iz Zagreba

### NN 64/2011 (10.6.2011.), Rješenje Ministarstva gospodarstva, rada i poduzetništva klasa: UP/I-115-01/11-04/08, urbroj: 526-08-03/2-11-4 od 2. lipnja 2011 za Vest Atest Vukelić d.o.o. iz Zagreba

MINISTARSTVO GOSPODARSTVA, RADA I PODUZETNIŠTVA

1419

Na zahtjev društva Vest Atest Vukelić d.o.o. iz Zagreba, D. Gervaisa 34, OIB: 59915136247, a na temelju članka 91. stavka 4. Zakona o zaštiti na radu (»Narodne novine«, broj 59/96, 94/96, 114/03, 100/04, 86/08, 116/08 i 75/09) i članka 16. stavka 1. Pravilnika o uvjetima pod kojima pravne osobe mogu obavljati poslove zaštite na radu (»Narodne novine«, broj 114/02 i 126/03), ministarstvo gospodarstva, rada i poduzetništva donosi

RJEŠENJE

I.

Vest Atest Vukelić d.o.o. iz Zagreba, D. Gervaisa 34, OIB: 59915136247, ispunjava uvjete za obavljanje poslova zaštite na radu, te se ovlašćuje da u okviru svoje djelatnosti može obavljati sljedeće poslove:

1) izrada procjena opasnosti;

2) osposobljavanje radnika za rad na siguran način;

3) ispitivanja strojeva i uređaja s povećanim opasnostima;

4) ispitivanja u radnom okolišu:

4.1. ispitivanja fizikalnih čimbenika.

O obavljenim ispitivanjima, navedeno društvo je ovlašteno izdavati isprave.

II.

Poslove iz točke I. ovog rješenja navedeno društvo može obavljati dok ispunjava propisane uvjete, a o svim promjenama koje se odnose na ispunjavanje uvjeta društvo je obvezno obavijestiti ovo ministarstvo u roku od 15 dana od dana nastale promjene.

III.

Ovo rješenje objavit će se u »Narodnim novinama«.

Klasa: UP/I-115-01/11-04/08
Urbroj: 526-08-03/2-11-4
Zagreb, 2. lipnja 2011.

Ministar
mr. sc. Đuro Popijač, v. r.

Rješenje, NN 64/2011-1419
## Rješenje Ministarstva gospodarstva, rada i poduzetništva klasa: UP/I-115-01/10-04/05, urbroj: 526-08-03/2-11-9 od 2. lipnja 2011 za Vesttest Vukelić d.o.o. iz Zagreba

### NN 64/2011 (10.6.2011.), Rješenje Ministarstva gospodarstva, rada i poduzetništva klasa: UP/I-115-01/10-04/05, urbroj: 526-08-03/2-11-9 od 2. lipnja 2011 za Vesttest Vukelić d.o.o. iz Zagreba

MINISTARSTVO GOSPODARSTVA, RADA I PODUZETNIŠTVA

1420

Na zahtjev društva Vesttest d.o.o. iz Zagreba, Oranice 26, OIB: 29721814388, a na temelju članka 91. stavka 4. Zakona o zaštiti na radu (»Narodne novine«, br. 59/96, 94/96, 114/03, 100/04, 86/08, 116/08 i 75/09) i članka 19. stavka 2. Pravilnika o uvjetima pod kojima pravne osobe mogu obavljati poslove zaštite na radu (»Narodne novine«, broj 114/02 i 126/03), ministarstvo gospodarstva, rada i poduzetništva donosi

RJEŠENJE

I.

Prestaje ovlaštenje Vesttest d.o.o. iz Zagreba, Oranice 26, OIB: 29721814388, za obavljanje sljedećih poslova zaštite na radu:

1) izrada procjena opasnosti;

2) osposobljavanje radnika za rad na siguran način;

3) ispitivanja strojeva i uređaja s povećanim opasnostima;

4) ispitivanja u radnom okolišu:

4.1. ispitivanja fizikalnih čimbenika,

jer više ne ispunjava kadrovske i tehničke uvjete za obavljanje istih.

II.

Ovim rješenjem stavlja se izvan snage rješenje Ministarstva gospodarstva, rada i poduzetništva klasa: UP/I-115-01/10-04/05, urbroj: 526-08-03/2-10-7 od 7. listopada 2010. godine.

III.

Ovo rješenje objavit će se u »Narodnim novinama«.

Klasa: UP/I-115-01/10-04/05

Urbroj: 526-08-03/2-11-9

Zagreb, 2. lipnja 2011.

Ministar

mr. sc. Đuro Popijač, v. r.

Rješenje, NN 64/2011-1420
## Pravilnik o izmjenama i dopunama Pravilnika o zvanjima i svjedodžbama o osposobljenosti pomoraca

### NN 64/2011 (10.6.2011.), Pravilnik o izmjenama i dopunama Pravilnika o zvanjima i svjedodžbama o osposobljenosti pomoraca

MINISTARSTVO MORA, PROMETA I INFRASTRUKTURE

1421

Na temelju članka 1021. Pomorskog zakonika (»Narodne novine« br. 181/04, 76/07, 146/08) ministar mora, prometa i infrastrukture donosi

PRAVILNIK

O IZMJENAMA I DOPUNAMA PRAVILNIKA O ZVANJIMA I SVJEDODŽBAMA O OSPOSOBLJENOSTI POMORACA

Članak 1.

U članku 67. Pravilnika o izmjenama i dopunama Pravilnika o zvanjima i svjedodžbama o osposobljenosti pomoraca (»Narodne novine« br. 62/09, 15/10) riječi: »odnosno u roku od godine dana od dana stupanja na snagu ovog Pravilnika« zamjenjuju se riječima: »odnosno najkasnije do 1. lipnja 2012. godine.«

Članak 2.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-01/11-02/44

Urbroj: 530-04-11-1

Zagreb, 2. lipnja 2011.

Ministar
Božidar Kalmeta, v. r.

Pravilnik, NN 64/2011-1421
## Pravilnik o izuzimanju malih količina svježeg mesa podrijetlom od jata tovnih pilića i purana namijenjenih izravnoj opskrbi krajnjih potrošača iz primjene Pravilnika za kontrolu salmonela i drugih određenih uzročnika zoonoza koji se prenose hranom

### NN 64/2011 (10.6.2011.), Pravilnik o izuzimanju malih količina svježeg mesa podrijetlom od jata tovnih pilića i purana namijenjenih izravnoj opskrbi krajnjih potrošača iz primjene Pravilnika za kontrolu salmonela i drugih određenih uzročnika zoonoza koji se prenose hranom

MINISTARSTVO POLJOPRIVREDE, RIBARSTVA I RURALNOG RAZVOJA

1422

Na temelju članka 17. stavka 3. Zakona o veterinarstvu (»Narodne novine«, broj 41/07) ministar poljoprivrede, ribarstva i ruralnog razvoja donosi

PRAVILNIK

O IZUZIMANJU MALIH KOLIČINA SVJEŽEG MESA PODRIJETLOM OD JATA TOVNIH PILIĆA I PURANA NAMIJENJENIH IZRAVNOJ OPSKRBI KRAJNJIH POTROŠAČA IZ PRIMJENE PRAVILNIKA ZA KONTROLU SALMONELA I DRUGIH ODREĐENIH UZROČNIKA ZOONOZA KOJI SE PRENOSE HRANOM[[1]](#footnote-29081-1)

Članak 1.

(1) Ovim se Pravilnikom utvrđuje odstupanje od primjene članka 1. stavka 2. Pravilnika za kontrolu salmonela i drugih određenih uzročnika zoonoza koji se prenose hranom (»Narodne novine«, broj 105/06)[[2]](#footnote-29081-2) na jata tovnih pilića i purana u slučaju kada proizvođač izravno opskrbljuje, manjim količinama svježeg mesa određenim u točki 1.10. Priloga I. Pravilnika o higijeni hrane životinjskog podrijetla (»Narodne novine«, broj 99/07, 28/10 i 45/11)[[3]](#footnote-29081-3) podrijetlom od navedenih jata:

(a) krajnjeg potrošača; ili

(b) lokalni objekt u maloprodaji koji izravno opskrbljuje svježim mesom krajnjeg potrošača.

(2) Pravila o opskrbi krajnjeg potrošača svježim mesom kako je navedeno u stavku 1. ovoga članka, a u svrhu udovoljavanja odredbama Pravilnika za kontrolu salmonela i drugih određenih uzročnika zoonoza koji se prenose hranom2, nadležno tijelo određuje posebnim propisom.

Članak 2.

Ovaj Pravilnik stupa na snagu osmog dana od objave u »Narodnim novinama«.

Klasa: 011-02/11-01/43

Urbroj: 525-06-01-0137/11-2

Zagreb, 2. svibnja 2011.

Potpredsjednik Vlade
Republike Hrvatske i ministar
poljoprivrede, ribarstva i ruralnog razvoja
Petar Čobanković, v. r.

[[1](#footnote-29081-1-backlink)] Ovim se Pravilnikom preuzimaju odredbe Uredbe Komisije (EU) br. 199/2009 od 13. ožujka 2009. godine o donošenju prijelazne mjere koja odstupa od Uredbe (EZ) br. 2160/2003 Europskoga parlamenta i Vijeća u pogledu izravne isporuke manjih količina svježeg mesa dobivenog od jata brojlera i purana.

[[2](#footnote-29081-2-backlink)] Pravilnikom su preuzete odredbe Uredbe (EZ) br. 2160/2003 Europskog parlamenta i Vijeća od 17. studenoga 2003. godine o kontroli salmonele i drugih određenih zoonoza uzrokovanih hranom.

[[3](#footnote-29081-3-backlink)] Pravilnikom su preuzete odredbe Uredbe (EZ) br. 853/2004 Europskog parlamenta i Vijeća od 29. travnja 2004. godine o higijeni hrane životinjskog podrijetla.

Pravilnik, NN 64/2011-1422
## Pravilnik o visini naknade za izdavanje uvjerenja kojim se utvrđuju nekretnine

### NN 64/2011 (10.6.2011.), Pravilnik o visini naknade za izdavanje uvjerenja kojim se utvrđuju nekretnine

AGENCIJA ZA UPRAVLJANJE DRŽAVNOM IMOVINOM

1425

Na temelju članka 50. stavka 4. Zakona o upravljanju državnom imovinom (»Narodne novine« br. 145/2010) Upravno vijeće Agencije za upravljanje državnom imovinom na 6. izvanrednoj sjednici održanoj 5. svibnja 2011. godine donijelo je

PRAVILNIK

O VISINI NAKNADE ZA IZDAVANJE UVJERENJA KOJIM SE UTVRĐUJU NEKRETNINE

Članak 1.

Naknada za izdavanje uvjerenja kojim se utvrđuju nekretnine koje su procijenjene u vrijednost društvenog kapitala društvenog poduzeća u postupku pretvorbe na temelju Zakona o pretvorbi društvenih poduzeća (»Narodne novine« broj 19/91, 83/92, 94/93, 2/94, 9/95 i 118/99), odnosno koje su unesene u temeljni kapital trgovačkog društva u postupku privatizacije na temelju Zakona o privatizaciji (»Narodne novine« broj 21/96, 71/97, 16/98 i 73/00) iznosi

(1) jedan promil (1‰) od ukupne procijenjene vrijednosti nekretnina uključenih u procijenjenu vrijednost društvenog odnosno temeljnog kapitala u postupku pretvorbe odnosno privatizacije, ali ne manje od 3.500,00 kuna niti više od 35.000,00 kuna ukoliko se uvjerenje izdaje na zahtjev trgovačkog društva subjekta pretvorbe odnosno privatizacije na koju se zahtjev odnosi ili njegovog univerzalnog statusnopravnog sljednika,

(2) jedan promil (1‰) od procijenjene vrijednosti lokacije u sastavu koje se nalazi nekretnina, ali ne manje od 1.750,00 kuna niti više od 17.500,00 kuna ukoliko se uvjerenje izdaje na zahtjev stranke koja dokaže pravni interes za njegovim izdavanjem.

Članak 2.

(1) Za izdavanje uvjerenja kojim se uvjerenje iz prethodnog članka mijenja odnosno dopunjava, naknada se utvrđuje u iznosu od 0,5 promila (0,5‰) od procijenjene vrijednosti lokacije u sastavu koje se nalazi nekretnina na koju se zahtjev odnosi, ali ne manje od 1.750,00 kuna niti više od 17.500,00 kuna.

(2) Ukoliko je zahtjev za izmjenama odnosno dopunama uvjerenja podnijet unutar roka od 30 dana od dana dostave uvjerenja stranci na čiji je zahtjev to uvjerenje izdano, ne plaća se naknada iz stavka (1) ovoga članka.

Članak 3.

Naknada iz čl. 1. i 2. ne naplaćuje se ukoliko se uvjerenje izdaje na zahtjev Republike Hrvatske podnijet po mjerodavnom državnom odvjetništvu odnosno na zahtjev tijela Republike Hrvatske.

Članak 4.

Naknada se plaća na temelju računa Agencije za upravljanje državnom imovinom, ispostavljenog nakon izdavanja uvjerenja iz članka 1. i 2. ovoga Pravilnika.

Članak 5.

Ovaj Pravilnik donijet je kad Vlada Republike Hrvatske izda suglasnost na tekst usvojen od strane Upravnog vijeća Agencije za upravljanje državnom imovinom, a stupa na snagu danom objave u »Narodnim novinama«.

Klasa: 024-04/11-03/6
Urbroj: 360-01-01/07-2011-8
Zagreb, 5. svibnja 2011.

Predsjednik Upravnog vijeća
Petar Čobanković, v. r.

Pravilnik, NN 64/2011-1425
## Odluka o izmjenama i dopunama Odluke o gradskim porezima i prirezu porezu na dohodak Grada Dubrovnika

### NN 64/2011 (10.6.2011.), Odluka o izmjenama i dopunama Odluke o gradskim porezima i prirezu porezu na dohodak Grada Dubrovnika

GRAD DUBROVNIK

1426

Na temelju članka 42. stavka. 3. i članka 95. Zakona o financiranju jedinica lokalne i područne (regionalne) samouprave (»Narodne novine«, broj 117/93., 69/97., 33/00., 73/00., 127/00., 59/01., 107/01., 117/01 – ispravak, 150/02., 147/03., 132/06., 26/07. – odluka Ustavnog suda RH i 73/08.) i članka 33. Statuta Grada Dubrovnika (»Službeni glasnik Grada Dubrovnika«, broj 4/09., 6/10. i 3/11.), Gradsko vijeće Grada Dubrovnika na 20. sjednici, održanoj 23. svibnja 2011., donijelo je

ODLUKU

O IZMJENAMA I DOPUNAMA ODLUKE O GRADSKIM POREZIMA I PRIREZU POREZU NA DOHODAK GRADA DUBROVNIKA

Članak 1.

U Odluci o gradskim porezima i prirezu porezu na dohodak (»Službeni glasnik Grada Dubrovnika«, broj 11/01., 10/02., 5/04. i 11/07.) u članku 10. riječi: »Upravni odjel za financije« zamjenjuje se riječima »Upravni odjel za proračun, financije i naplatu«.

Članak 2.

U članku 16. stavku 10. alineja 4. riječi: »Gradsko poglavarstvo Grada Dubrovnika« zamjenjuje se riječima: »Grad Dubrovnik«.

Članak 3.

Članak 20. mijenja se i glasi:

»Članak 20.

Porez na tvrtku ili naziv ne plaća pravna i fizička osoba:

– koja ne obavlja djelatnost

– koja je brisana iz odgovarajućeg registra ili je postupak brisanja iz registra u tijeku

Smatra se da pravna ili fizička osoba ne obavlja djelatnost, u smislu odredbe stavka 1. alineje 1. ovog članka, ako u prethodnom poreznom razdoblju nije ostvarila prihod u smislu odredbi zakona i podzakonskih akata kojima se uređuje porez na dobit, iskazanu u prijavi poreza na dobit, odnosno nije ostvarila poslovne primitke u smislu odredbi zakona i podzakonskih akata kojima se uređuje porez na dohodak, iskazane u knjizi primitaka i izdataka.

Za oslobađanje od plaćanja poreza u smislu stavka 1. alineje 1. ovoga članka porezni obveznik dužan je Gradu Dubrovniku, Upravnom odjelu za proračun, financije i naplatu, Odsjek za gradske poreze i naplatu dostaviti potrebnu dokumentaciju do 30. travnja godine za koju se utvrđuje porez.«

Članak 4.

U članku 22. alineja 3. riječi: »donosi Gradsko poglavarstvo Grada Dubrovnika«, zamjenjuje se riječima: »donosi gradonačelnik Grada Dubrovnika«.

Članak 5.

U članku 24. riječi: »Upravnom odjelu za financije« zamjenjuje se riječima: »Upravnom odjelu za proračun, financije i naplatu«, a riječi: »(»Narodne novine«, broj 127/00., 86/01. i 150/02.)« zamjenjuju se riječima: »(»Narodne novine«, broj 147/08.)«.

Članak 6.

U članku 25. riječi: »Upravni odjel za financije« zamjenjuje se riječima: »Upravni odjel za proračun, financije i naplatu«.

Članak 7.

Članak 28. mijenja se i glasi:

»Članak 28.

Ova Odluka stupa na snagu osmog dana od dana objave u »Narodnim novinama«.

Ova Odluka objavit će se i u »Službenom glasniku Grada Dubrovnika«.«

Klasa: 410-01/11-01/17

Urbroj: 2117/01-09-11-3

Dubrovnik, 23. svibnja 2011.

Predsjednica Gradskog vijeća
Olga Muratti, v. r.

Odluka, NN 64/2011-1426
## Ispravak Statuta Hrvatske odvjetničke komore

### NN 64/2011 (10.6.2011.), Ispravak Statuta Hrvatske odvjetničke komore

HRVATSKA ODVJETNIČKA KOMORA

1428

Upravni odbor Hrvatske odvjetničke komore, na sjednici održanoj 3. lipnja 2011. godine, na temelju odredbe članka 2. stavak 2. i 3. i članka 38. Zakona o odvjetništvu (»Narodne novine« 9/94, 117/08, 50/09, 75/09 i 18/11) te članka 70. stavak 1. točka 1., 27. i 29. Statuta Hrvatske odvjetničke komore (»Narodne novine« 74/09 i 90/10) nakon izvršenog uspoređivanja s izvornim tekstom utvrdio je pogrešku u članku 150. stavak 1. Statuta Hrvatske odvjetničke komore, koji je objavljen u »Narodnim novinama« 74 od 24. lipnja 2009. godine, te se daje

ISPRAVAK

STATUTA HRVATSKE ODVJETNIČKE KOMORE

U članku 150. stavak 1. umjesto veznika »i« treba stajati veznik »ili«, tako da ispravljeni tekst glasi:

»(1) Zastara progona prekida se podnošenjem prijave Komori ili odlukom mjerodavnih tijela Komore o pokretanju postupka.«

Broj: 5110/2011

Zagreb, 3. lipnja 2011.

Predsjednik

Hrvatske odvjetničke komore

Leo Andreis, v. r.

Ostalo, NN 64/2011-1428
## Rješenje o početku rada Carinskog odjeljka II Prud (granični), Carinske ispostave II Željeznički kolodvor i Luka Metković

### NN 65/2011 (13.6.2011.), Rješenje o početku rada Carinskog odjeljka II Prud (granični), Carinske ispostave II Željeznički kolodvor i Luka Metković

MINISTARSTVO FINANCIJA

1429

Na temelju članka 4. stavka 6. Zakona o carinskoj službi (»Narodne novine« broj 83/09 i 46/11), ministrica financija donosi

RJEŠENJE

O POČETKU RADA CARINSKOG ODJELJKA II PRUD (GRANIČNI), CARINSKE ISPOSTAVE II ŽELJEZNIČKI KOLODVOR I LUKA METKOVIĆ

I.

Carinski odjeljak II Prud (granični) Carinske ispostave II Željeznički kolodvor i Luka Metković, kao ustrojstvena jedinica Carinarnice Ploče, započinje s radom 1. lipnja 2011. godine.

Klasa: 212-02/11-01/10

Urbroj: 513-02-5590/1-11-1

Zagreb, 16. svibnja 2011.

Ministrica financija

mr. sc. Martina Dalić, v. r.

Rješenje, NN 65/2011-1429
## Odluka o imenovanju zamjenice županijskog državnog odvjetnika u Županijskom državnom odvjetništvu u Puli

### NN 65/2011 (13.6.2011.), Odluka o imenovanju zamjenice županijskog državnog odvjetnika u Županijskom državnom odvjetništvu u Puli

DRŽAVNOODVJETNIČKO VIJEĆE

1432

Na temelju članka 152. Zakona o državnom odvjetništvu (»Narodne novine« 76/09, 153/09, 116/10 i 145/10) Državnoodvjetničko vijeće na svojoj 6. sjednici održanoj 28. travnja 2011. godine donijelo je

ODLUKU

Za zamjenicu županijskog državnog odvjetnika u Županijskom državnom odvjetništvu u Puli imenuje se ANDREJA ŠTEFEKOV, zamjenica općinskog državnog odvjetnika u Puli.

Broj: DOVO-34/11

Zagreb, 28. travnja 2011.

Predsjednik

Državnoodvjetničkog vijeća

Josip Čule, v. r.

Odluka, NN 65/2011-1432
## Odluka o imenovanju zamjenica županijskog državnog odvjetnika u Županijskom državnom odvjetništvu u Zagrebu

### NN 65/2011 (13.6.2011.), Odluka o imenovanju zamjenica županijskog državnog odvjetnika u Županijskom državnom odvjetništvu u Zagrebu

DRŽAVNOODVJETNIČKO VIJEĆE

1433

Na temelju članka 152. Zakona o državnom odvjetništvu (»Narodne novine« 76/09, 153/09, 116/10 i 145/10) Državnoodvjetničko vijeće na svojoj 6. sjednici održanoj 28. travnja 2011. godine donijelo je

ODLUKU

Za zamjenice županijskog državnog odvjetnika u Županijskom državnom odvjetništvu u Zagrebu imenuju se:

1. SONJA MIŠKOVIĆ, viša ustavnosudska savjetnica na Ustavnom sudu Republike Hrvatske

2. IVANA PREGLEJ, zamjenica općinskog državnog odvjetnika u Općinskom državnom odvjetništvu u Zagrebu

Broj: DOVO-35/11

Zagreb, 28. travnja 2011.

Predsjednik

Državnoodvjetničkog vijeća

Josip Čule, v. r.

Odluka, NN 65/2011-1433
## Odluka o imenovanju zamjenice općinskog državnog odvjetnika u Općinskom državnom odvjetništvu u Čakovcu

### NN 65/2011 (13.6.2011.), Odluka o imenovanju zamjenice općinskog državnog odvjetnika u Općinskom državnom odvjetništvu u Čakovcu

DRŽAVNOODVJETNIČKO VIJEĆE

1434

Na temelju članka 157.a Zakona o državnom odvjetništvu (»Narodne novine« 76/09, 153/09, 116/10 i 145/10) Državnoodvjetničko vijeće na 7. sjednici održanoj 16. svibnja 2011. donijelo je

ODLUKU

Za zamjenicu općinskog državnog odvjetnika u Općinskom državnom odvjetništvu u Čakovcu imenuje se JELENA KNEŽEVIĆ, savjetnica na Općinskom sudu u Varaždinu.

Broj: DOVO-42/11

Zagreb, 16. svibnja 2011.

Predsjednik

Državnoodvjetničkog vijeća

Josip Čule, v. r.

Odluka, NN 65/2011-1434
## Odluka o imenovanju zamjenika općinskog državnog odvjetnika u Općinskom državnom odvjetništvu u Dubrovniku

### NN 65/2011 (13.6.2011.), Odluka o imenovanju zamjenika općinskog državnog odvjetnika u Općinskom državnom odvjetništvu u Dubrovniku

DRŽAVNOODVJETNIČKO VIJEĆE

1435

Na temelju članka 157.a Zakona o državnom odvjetništvu (»Narodne novine« 76/09, 153/09, 116/10 i 145/10) Državnoodvjetničko vijeće na 7. sjednici održanoj 16. svibnja 2011. donijelo je

ODLUKU

Za zamjenika općinskog državnog odvjetnika u Općinskom državnom odvjetništvu u Dubrovniku imenuje se ANTE VETMA, savjetnik u Općinskom državnom odvjetništvu u Dubrovniku.

Broj: DOVO-38/11

Zagreb, 16. svibnja 2011.

Predsjednik

Državnoodvjetničkog vijeća

Josip Čule, v. r.

Odluka, NN 65/2011-1435
## Odluka o imenovanju zamjenice općinskog državnog odvjetnika u Općinskom državnom odvjetništvu u Gospiću

### NN 65/2011 (13.6.2011.), Odluka o imenovanju zamjenice općinskog državnog odvjetnika u Općinskom državnom odvjetništvu u Gospiću

DRŽAVNOODVJETNIČKO VIJEĆE

1436

Na temelju članka 157.a Zakona o državnom odvjetništvu (»Narodne novine« 76/09, 153/09, 116/10 i 145/10) Državnoodvjetničko vijeće na 7. sjednici održanoj 16. svibnja 2011. donijelo je

ODLUKU

Za zamjenicu općinskog državnog odvjetnika u Općinskom državnom odvjetništvu u Gospiću imenuje se MELITA ŠTAMPF, savjetnica u Općinskom državnom odvjetništvu u Crikvenici.

Broj: DOVO-40/11

Zagreb, 16. svibnja 2011.

Predsjednik

Državnoodvjetničkog vijeća

Josip Čule, v. r.

Odluka, NN 65/2011-1436
## Odluka o imenovanju zamjenika općinskog državnog odvjetnika u Općinskom državnom odvjetništvu u Koprivnici

### NN 65/2011 (13.6.2011.), Odluka o imenovanju zamjenika općinskog državnog odvjetnika u Općinskom državnom odvjetništvu u Koprivnici

DRŽAVNOODVJETNIČKO VIJEĆE

1437

Na temelju članka 157.a Zakona o državnom odvjetništvu (»Narodne novine« 76/09, 153/09, 116/10 i 145/10) Državnoodvjetničko vijeće na 7. sjednici održanoj 16. svibnja 2011. donijelo je

ODLUKU

Za zamjenike općinskog državnog odvjetnika u Općinskom državnom odvjetništvu u Koprivnici imenuju se:

– RENATO DEREŠ, savjetnik u Općinskom državnom odvjetništvu u Vinkovcima i

– BISERKA KELEMENIĆ, savjetnica u Općinskom državnom odvjetništvu u Varaždinu

Broj: DOVO-45/11
Zagreb, 16. svibnja 2011.

Predsjednik
Državnoodvjetničkog vijeća
Josip Čule, v. r.

Odluka, NN 65/2011-1437
## Odluka o imenovanju zamjenice općinskog državnog odvjetnika u Općinskom državnom odvjetništvu u Koprivnici

### NN 65/2011 (13.6.2011.), Odluka o imenovanju zamjenice općinskog državnog odvjetnika u Općinskom državnom odvjetništvu u Koprivnici

DRŽAVNOODVJETNIČKO VIJEĆE

1438

Na temelju članka 157.a Zakona o državnom odvjetništvu (»Narodne novine« 76/09, 153/09, 116/10 i 145/10) Državnoodvjetničko vijeće na 7. sjednici održanoj 16. svibnja 2011. donijelo je

ODLUKU

Za zamjenicu općinskog državnog odvjetnika u Općinskom državnom odvjetništvu u Koprivnici imenuje se MELANI ŠIKULEC, savjetnica na Općinskom sudu u Koprivnici.

Broj: DOVO-47/11

Zagreb, 16. svibnja 2011.

Predsjednik

Državnoodvjetničkog vijeća

Josip Čule, v. r.

Odluka, NN 65/2011-1438
## Odluka o imenovanju zamjenika općinskog državnog odvjetnika u Općinskom državnom odvjetništvu u Križevcima

### NN 65/2011 (13.6.2011.), Odluka o imenovanju zamjenika općinskog državnog odvjetnika u Općinskom državnom odvjetništvu u Križevcima

DRŽAVNOODVJETNIČKO VIJEĆE

1439

Na temelju članka 157.a Zakona o državnom odvjetništvu (»Narodne novine« 76/09, 153/09, 116/10 i 145/10) Državnoodvjetničko vijeće na 7. sjednici održanoj 16. svibnja 2011. donijelo je

ODLUKU

Za zamjenika općinskog državnog odvjetnika u Općinskom državnom odvjetništvu u Križevcima imenuju se KREŠIMIR SKRBA, savjetnik u Općinskom državnom odvjetništvu u Sesvetama.

Broj: DOVO-37/11

Zagreb, 16. svibnja 2011.

Predsjednik

Državnoodvjetničkog vijeća

Josip Čule, v. r.

Odluka, NN 65/2011-1439
## Odluka o imenovanju zamjenica općinskog državnog odvjetnika u Općinskom državnom odvjetništvu u Puli-Pola - Kazneni odjel 9

### NN 65/2011 (13.6.2011.), Odluka o imenovanju zamjenica općinskog državnog odvjetnika u Općinskom državnom odvjetništvu u Puli-Pola - Kazneni odjel 9

DRŽAVNOODVJETNIČKO VIJEĆE

1440

Na temelju članka 157.a Zakona o državnom odvjetništvu (»Narodne novine« 76/09, 153/09, 116/10 i 145/10) Državnoodvjetničko vijeće na 7. sjednici održanoj 16. svibnja 2011. donijelo je

ODLUKU

Za zamjenice općinskog državnog odvjetnika u Općinskom državnom odvjetništvu u Puli-Pola – Kazneni odjel, imenuju se:

1. SLAVICA ĐOKIĆ, savjetnica u Općinskom državnom odvjetništvu u Puli – Pola

2. MARIJANA GRBAC, savjetnica u Općinskom državnom odvjetništvu u Puli – Pola

Broj: DOVO-41/11

Zagreb, 16. svibnja 2011.

Predsjednik

Državnoodvjetničkog vijeća

Josip Čule, v. r.

Odluka, NN 65/2011-1440
## Odluka o imenovanju zamjenice općinskog državnog odvjetnika u Općinskom državnom odvjetništvu u Splitu, Kazneni odjel

### NN 65/2011 (13.6.2011.), Odluka o imenovanju zamjenice općinskog državnog odvjetnika u Općinskom državnom odvjetništvu u Splitu, Kazneni odjel

DRŽAVNOODVJETNIČKO VIJEĆE

1441

Na temelju članka 157.a Zakona o državnom odvjetništvu (»Narodne novine« 76/09, 153/09, 116/10 i 145/10) Državnoodvjetničko vijeće na 7. sjednici održanoj 16. svibnja 2011. donijelo je

ODLUKU

Za zamjenicu općinskog državnog odvjetnika u Općinskom državnom odvjetništvu u Splitu, Kazneni odjel, imenuje se:

1. LONČAR MARIJA, savjetnica u Općinskom državnom odvjetništvu u Splitu

Broj: DOVO-43/11

Zagreb, 16. svibnja 2011.

Predsjednik

Državnoodvjetničkog vijeća

Josip Čule, v. r.

Odluka, NN 65/2011-1441
## Odluka o imenovanju zamjenice općinskog državnog odvjetnika u Općinskom državnom odvjetništvu u Velikoj Gorici, Kazneni odjel

### NN 65/2011 (13.6.2011.), Odluka o imenovanju zamjenice općinskog državnog odvjetnika u Općinskom državnom odvjetništvu u Velikoj Gorici, Kazneni odjel

DRŽAVNOODVJETNIČKO VIJEĆE

1442

Na temelju članka 157.a Zakona o državnom odvjetništvu (»Narodne novine« 76/09, 153/09, 116/10 i 145/10) Državnoodvjetničko vijeće na 7. sjednici održanoj 17. svibnja 2011. donijelo je

ODLUKU

Za zamjenicu općinskog državnog odvjetnika u Općinskom državnom odvjetništvu u Velikoj Gorici, Kazneni odjel, imenuje se:

1. GLAVAŠ IVANA, savjetnica u Općinskom državnom odvjetništvu u Velikoj Gorici

Broj: DOVO-46/11

Zagreb, 17. svibnja 2011.

Predsjednik

Državnoodvjetničkog vijeća

Josip Čule, v. r.

Odluka, NN 65/2011-1442
## Odluka o imenovanju zamjenika općinskog državnog odvjetnika u Općinskom državnom odvjetništvu u Zagrebu, Kazneni odjel

### NN 65/2011 (13.6.2011.), Odluka o imenovanju zamjenika općinskog državnog odvjetnika u Općinskom državnom odvjetništvu u Zagrebu, Kazneni odjel

DRŽAVNOODVJETNIČKO VIJEĆE

1443

Na temelju članka 157.a Zakona o državnom odvjetništvu (»Narodne novine« 76/09, 153/09, 116/10 i 145/10) Državnoodvjetničko vijeće na 7. sjednici održanoj 17. svibnja 2011. donijelo je

ODLUKU

Za zamjenike općinskog državnog odvjetnika u Općinskom državnom odvjetništvu u Zagrebu, Kazneni odjel, imenuju se:

1. KOLAR VALENTINA, savjetnica u Općinskom državnom odvjetništvu u Zagrebu

2. RASPOVIĆ DANIJELA, savjetnica u Općinskom državnom odvjetništvu u Zagrebu

3. ŠPEHAR JANKOVIĆ IVANA, viša sudska savjetnica na Županijskom sudu u Zagrebu

4. PETROV JULIJA, savjetnica u Općinskom državnom odvjetništvu u Zagrebu

5. TOLNAJ VJEKOSLAV, savjetnik u Općinskom državnom odvjetništvu u Zagrebu

6. DROBEC NIKOLA, savjetnik u Općinskom državnom odvjetništvu u Zagrebu

7. ŽUGIĆ ĆUK SANJA, savjetnica u Općinskom državnom odvjetništvu u Zagrebu

Broj: DOVO-48/11

Zagreb, 17. svibnja 2011.

Predsjednik

Državnoodvjetničkog vijeća

Josip Čule, v. r.

Odluka, NN 65/2011-1443
## Odluka o imenovanju zamjenika općinskog državnog odvjetnika u Općinskom državnom odvjetništvu u Zagrebu, Građansko-upravni odjel

### NN 65/2011 (13.6.2011.), Odluka o imenovanju zamjenika općinskog državnog odvjetnika u Općinskom državnom odvjetništvu u Zagrebu, Građansko-upravni odjel

DRŽAVNOODVJETNIČKO VIJEĆE

1444

Na temelju članka 157.a Zakona o državnom odvjetništvu (»Narodne novine« 76/09, 153/09, 116/10 i 145/10) Državnoodvjetničko vijeće na 7. sjednici održanoj 17. svibnja 2011. donijelo je

ODLUKU

Za zamjenike općinskog državnog odvjetnika u Općinskom državnom odvjetništvu u Zagrebu, Građansko-upravni odjel, imenuju se:

1. FOGEC VLASTA, savjetnica u Državnom odvjetništvu Republike Hrvatske

2. BLAJIĆ MARTIN, savjetnik u Općinskom državnom odvjetništvu u Zagrebu

Broj: DOVO-44/11

Zagreb, 17. svibnja 2011.

Predsjednik

Državnoodvjetničkog vijeća

Josip Čule, v. r.

Odluka, NN 65/2011-1444
## Odluka o imenovanju zamjenice općinskog državnog odvjetnika u Općinskom državnom odvjetništvu u Ogulinu-Kazneni odjel

### NN 65/2011 (13.6.2011.), Odluka o imenovanju zamjenice općinskog državnog odvjetnika u Općinskom državnom odvjetništvu u Ogulinu-Kazneni odjel

DRŽAVNOODVJETNIČKO VIJEĆE

1445

Na temelju članka 157.a Zakona o državnom odvjetništvu (»Narodne novine« 76/09, 153/09, 116/10 i 145/10) Državnoodvjetničko vijeće na 7. sjednici održanoj 17. svibnja 2011. donijelo je

ODLUKU

Za zamjenicu općinske državne odvjetnice u Općinskom državnom odvjetništvu u Ogulinu – Kazneni odjel, imenuje se:

1. IRENA GOLUBIĆ RAJKOVIĆ, savjetnica u Općinskom državnom odvjetništvu u Karlovcu.

Broj: DOVO-39/11

Zagreb, 17. svibnja 2011.

Predsjednik

Državnoodvjetničkog vijeća

Josip Čule, v. r.

Odluka, NN 65/2011-1445
## Odluka o razrješenju s dužnosti zamjenika županijskog državnog odvjetnika u Županijskom držanom odvjetništvu u Varaždinu

### NN 65/2011 (13.6.2011.), Odluka o razrješenju s dužnosti zamjenika županijskog državnog odvjetnika u Županijskom držanom odvjetništvu u Varaždinu

DRŽAVNOODVJETNIČKO VIJEĆE

1446

Državnoodvjetničko vijeće na temelju članka 153. stavak 1., 2. i 3. u svezi članka 113. stavak 1. točka 1., te članka 176. stavak 2. Zakona o državnom odvjetništvu (»Narodne novine« broj 76/09, 153/09, 116/10 i 145/10) odlučujući o zahtjevu za razrješenje BORIVOJA OBADIĆA, na sjednici Vijeća održanoj 17. svibnja 2011. godine, donijelo je

ODLUKU

BORIVOJ OBADIĆ, razrješava se dužnosti zamjenika županijskog državnog odvjetnika u Županijskom državnom odvjetništvu u Varaždinu s danom 31. kolovoza 2011. godine, zbog odlaska u mirovinu.

Broj: DOVO-51/11

Zagreb, 17. svibnja 2011.

Predsjednik

Državnoodvjetničkog vijeća

Josip Čule, v. r.

Odluka, NN 65/2011-1446
## Rješenje kojim se Diani Knezović oduzima odobrenje za rad investicijskog savjetnika

### NN 65/2011 (13.6.2011.), Rješenje kojim se Diani Knezović oduzima odobrenje za rad investicijskog savjetnika

HRVATSKA AGENCIJA ZA NADZOR FINANCIJSKIH USLUGA

1447

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05), članka 27. stavak 1. točka 4. Zakona o tržištu kapitala (»Narodne novine« broj 88/08, 146/08 i 74/09), Uprava Hrvatske agencije za nadzor financijskih usluga, po službenoj dužnosti, u predmetu oduzimanja odobrenja Diane Knezović iz Splita, Vukovarska 180, za rad investicijskog savjetnika, na sjednici održanoj 2. lipnja 2011. godine donijela je

RJEŠENJE

1. Diani Knezović iz Splita, Vukovarska 180, oduzima se odobrenje za rad investicijskog savjetnika.

2. Podaci iz točke 1. izreke ovog rješenja upisuju se u Registar investicijskih savjetnika, koji vodi Hrvatska agencija za nadzor financijskih usluga, pod rednim brojem 144.

3. Izreka ovog rješenja objavit će se u »Narodnim novinama«.

Klasa: UP/I-451-04/11-08/01

Urbroj: 326-111-11-3

Zagreb, 2. lipnja 2011.

Član Uprave

Ivo Šulenta, v. r.

Rješenje, NN 65/2011-1447
## Rješenje kojim se izdaje odobrenje Hrvoju Šajkoviću za obavljanje funkcije člana Uprave društva za upravljanje investicijskim fondovima KD Investments d.o.o. iz Zagreba

### NN 65/2011 (13.6.2011.), Rješenje kojim se izdaje odobrenje Hrvoju Šajkoviću za obavljanje funkcije člana Uprave društva za upravljanje investicijskim fondovima KD Investments d.o.o. iz Zagreba

**HRVATSKA AGENCIJA ZA NADZOR FINANCIJSKIH USLUGA**

1448

Na temelju odredaba članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« broj 140/05) te članka 27. Zakona o investicijskim fondovima (»Narodne novine« broj 150/05) i članka 2. stavak 1. Pravilnika o uvjetima za obavljanje poslova članova Uprave društva za upravljanje investicijskim fondovima (»Narodne novine« broj 29/06 i 130/08), povodom zahtjeva društva za upravljanje investicijskim fondovima KD Investments d.o.o. iz Zagreba, Miramarska 105, zastupanog po punomoćniku Tamari Ilić, odvjetnici iz Zagreba, Jurišićeva 30, u postupku izdavanja odobrenja Hrvoju Šajkoviću iz Zagreba, Malešnica 33, za obavljanje funkcije člana Uprave društva za upravljanje investicijskim fondovima KD Investments d.o.o. iz Zagreba, Miramarska 105, Hrvatska agencija za nadzor financijskih usluga 2. lipnja 2011. godine donosi

RJEŠENJE

1. Izdaje se odobrenje Hrvoju Šajkoviću iz Zagreba, Malešnica 33, za obavljanje funkcije člana Uprave društva za upravljanje investicijskim fondovima KD Investments d.o.o. iz Zagreba, Miramarska 105.

2. Izreka ovog rješenja objavit će se u »Narodnim novinama«.

Klasa: UP/I-451-04/11-05/6

Urbroj: 326-113-11-5

Zagreb, 2. lipnja 2011.

Član Uprave

Ivo Šulenta, v. r.

Rješenje, NN 65/2011-1448
## Pravilnik o izmjenama i dopunama Pravilnika o naknadama i nagradi za rad članova Žalbenih vijeća u području prava industrijskog vlasništva

### NN 66/2011 (15.6.2011.), Pravilnik o izmjenama i dopunama Pravilnika o naknadama i nagradi za rad članova Žalbenih vijeća u području prava industrijskog vlasništva

MINISTARSTVO GOSPODARSTVA, RADA I PODUZETNIŠTVA

1458

Na temelju članka 53. stavka 2. Zakona o izmjenama i dopunama Zakona o patentu (»Narodne novine« broj 76/07), a u svezi s Odlukom Vlade Republike Hrvatske o visini naknade članovima povjerenstava, vijeća, savjeta, radnih skupina i drugih sličnih tijela, donesene na sjednici održanoj 5. svibnja 2011. godine, ministar gospodarstva, rada i poduzetništva donosi

PRAVILNIK

O IZMJENAMA I DOPUNAMA PRAVILNIKA O NAKNADAMA I NAGRADI ZA RAD ČLANOVA ŽALBENIH VIJEĆA U PODRUČJU PRAVA INDUSTRIJSKOG VLASNIŠTVA

Članak 1.

U Pravilniku o naknadama i nagradi za rad članova Žalbenih vijeća u području prava industrijskog vlasništva (»Narodne novine«, broj 52/2008), članak 4. mijenja se i glasi:

(1) Članovima Žalbenih vijeća koji nisu zaposlenici Državnog zavoda za intelektualno vlasništvo (u daljnjem tekstu: Zavod) isplaćuje se nagrada za sudjelovanje u radu Žalbenih vijeća u svakom pojedinom slučaju prema broju sjednica u kojima su sudjelovali, i to u visini od 150,00 kuna neto po sjednici. Povodom jedne žalbe mogu biti održane najviše dvije sjednice.

(2) Nagrada za upravljanje radom Žalbenih vijeća u smislu članka 91. stavka 6. Zakona o patentu (»Narodne novine«, broj 173/03, 87/05, 76/07, 128/10 i 49/11) obračunava se i isplaćuje jednom mjesečno u unaprijed utvrđenom iznosu, i to:

– predsjedniku Žalbenih vijeća, ako nije zaposlenik Zavoda, u iznosu od 2.000,00 kuna neto,

– potpredsjednicima Žalbenih vijeća, ako nisu zaposlenici Zavoda, u iznosu od 1.500,00 kuna neto.

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/11-01/140
Urbroj: 526-03-02/1-11-2
Zagreb, 2. lipnja 2011.

Ministar
mr. sc. Đuro Popijač, v. r.

Pravilnik, NN 66/2011-1458
## Rješenje kojim se društvu Velebit Osiguranje d.d., Zagreb, odobrava jedinstveni prospekt u svezi javne ponude

### NN 66/2011 (15.6.2011.), Rješenje kojim se društvu Velebit Osiguranje d.d., Zagreb, odobrava jedinstveni prospekt u svezi javne ponude

HRVATSKA AGENCIJA ZA NADZOR FINANCIJSKIH USLUGA

1462

Na temelju odredbe članka 15. stavak 1. točka 10. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05), članka 367. stavak 1. i članka 372. stavak 1. Zakona o tržištu kapitala (»Narodne novine« br. 88/08, 146/08, 74/09), Uprava Hrvatske agencije za nadzor financijskih usluga, povodom zahtjeva društva Velebit osiguranje d.d., Zagreb, Savska 144/a, za odobrenje jedinstvenog prospekta u svezi javne ponude dionica, na sjednici održanoj 9. lipnja 2011, donijela je

RJEŠENJE

1. Društvu Velebit osiguranje d.d., Zagreb, Savska 144/a, odobrava se jedinstveni prospekt u svezi s javnom ponudom do najviše 220.000 redovnih dionica, nominalne vrijednosti 100,00 kn, ukupne nominalne vrijednosti do najviše 22.000.000,00 kn.

2. Izreka ovog rješenja objavit će se u »Narodnim novinama«.

Klasa: UP/I-451-04/11-11/01

Urbroj: 326-111-11-6

Zagreb, 9. lipnja 2011.

Član Uprave
Ivo Šulenta, v. r.

Rješenje, NN 66/2011-1462
## Rješenje kojim Filipu Drempetiću izdaje odobrenje za rad investicijskog savjetnika na neodređeno vrijeme

### NN 66/2011 (15.6.2011.), Rješenje kojim Filipu Drempetiću izdaje odobrenje za rad investicijskog savjetnika na neodređeno vrijeme

HRVATSKA AGENCIJA ZA NADZOR FINANCIJSKIH USLUGA

1463

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« broj 140/05) te članka 25. Zakona o tržištu kapitala (»Narodne novine« broj 88/08,146/08 i 74/09, dalje: ZTK), Uprava Hrvatske agencije za nadzor financijskih usluga, odlučujući o zahtjevu Filipa Drempetića iz Gornje Stubice, Trg sv. Jurja 12, za izdavanje odobrenja za rad investicijskog savjetnika, na sjednici održanoj 9. lipnja 2011. godine, donijela je

RJEŠENJE

1. Filipu Drempetiću iz Gornje Stubice, Trg sv. Jurja 12, izdaje se odobrenje za rad investicijskog savjetnika, na neodređeno vrijeme.

2. Podaci iz ovog rješenja upisuje se u Registar investicijskih savjetnika, koji vodi Hrvatska agencija za nadzor financijskih usluga, pod rednim brojem 195.

3. Izreka ovog rješenja objavit će se u »Narodnim novinama«.

Klasa: UP/I-451-04/11-08/08

Urbroj: 326-111-11-5

Zagreb, 9. lipnja 2011.

Član Uprave
Ivo Šulenta, v. r.

Rješenje, NN 66/2011-1463
## Rješenje kojim se Siniši Žanetiću oduzima odobrenje za rad investicijskog savjetnika

### NN 66/2011 (15.6.2011.), Rješenje kojim se Siniši Žanetiću oduzima odobrenje za rad investicijskog savjetnika

HRVATSKA AGENCIJA ZA NADZOR FINANCIJSKIH USLUGA

1464

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05), članka 27. stavak 1. točka 4. Zakona o tržištu kapitala (»Narodne novine« broj 88/08, 146/08 i 74/09), Uprava Hrvatske agencije za nadzor financijskih usluga, po službenoj dužnosti, u predmetu oduzimanja odobrenja Siniši Žanetiću iz Zagreba, Remete 62a, za rad investicijskog savjetnika, na sjednici održanoj 9. lipnja 2011. godine donijela je

RJEŠENJE

1. Siniši Žanetiću iz Zagreba, Remete 62a, oduzima se odobrenje za rad investicijskog savjetnika.

2. Podaci iz točke 1. izreke ovog rješenja upisuju se u Registar investicijskih savjetnika, koji vodi Hrvatska agencija za nadzor financijskih usluga, pod rednim brojem 42.

3. Izreka ovog rješenja objavit će se u »Narodnim novinama«.

Klasa: UP/I-451-04/11-08/02

Urbroj: 326-111-11-3

Zagreb, 9. lipnja 2011.

Član Uprave
Ivo Šulenta, v. r.

Rješenje, NN 66/2011-1464
## Rješenje kojim se Igoru Mariću osnivaču Obrta za zastupanje u osiguranju Bonus Plus vl. Igor Marić, Split, izdaje dozvola za obavljanje poslova zastupanja u osiguranju

### NN 66/2011 (15.6.2011.), Rješenje kojim se Igoru Mariću osnivaču Obrta za zastupanje u osiguranju Bonus Plus vl. Igor Marić, Split, izdaje dozvola za obavljanje poslova zastupanja u osiguranju

HRVATSKA AGENCIJA ZA NADZOR FINANCIJSKIH USLUGA

1465

Na temelju odredbi članka 15. točka 4. alineja 3. Zakona o Hrvatskoj agenciji za nadzor financijskih usluga (»Narodne novine« broj 140/05), i članka 12. stavak 1. Zakona o osiguranju (»Narodne novine« broj 151/05, 87/08 i 82/09), Uprava Hrvatske agencije za nadzor financijskih usluga, odlučujući o zahtjevu za izdavanje dozvole za obavljanje poslova zastupanja u osiguranju Igoru Mariću iz Splita, Vukovarska 129, osnivaču Obrta za zastupanje u osiguranju Bonus Plus, vl. Igor Marić, Split, Put Firula 57, na sjednici održanoj 9. lipnja 2011. donijela je

RJEŠENJE

I. Igoru Mariću iz Splita, Vukovarska 129, osnivaču Obrta za zastupanje u osiguranju Bonus Plus, vl. Igor Marić, Split, Put Firula 57, izdaje se dozvola za obavljanje poslova zastupanja u osiguranju.

II. Igor Marić iz Splita, Vukovarska 129, osnivač Obrta za zastupanje u osiguranju Bonus Plus, vl. Igor Marić, Split, Put Firula 57, dužan je u roku od tri dana od primitka rješenja o upisu u obrtni registar dostaviti Hrvatskoj agenciji za nadzor financijskih usluga presliku rješenja o upisu u obrtni registar.

III. Izreka ovog rješenja objavit će se u »Narodnim novinama«.

Klasa: UP/I-453-02/11-37/47

Urbroj: 326-112-11-2

Zagreb, 9. lipnja 2011.

Član Uprave
Ivo Šulenta, v. r.

Rješenje, NN 66/2011-1465